《闻紫云丈丹成志喜》
明代·霍与瑕

秋色凄清沁玉坛，几回醒梦破邯郸。笛吹沧海涛偏恶，书寄辽阳墨未乾。

九转丹成真异事，三山桃熟倘同飧。他年骑鹤碧空过，指点江头认石澜。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。